삼성 로고(Lettermark)

**Kontaktai:**

Eglė Tamelytė

„Samsung Electronics Baltics”

Tel: +370 694 14 575

[e.tamelyte@samsung.com](mailto:e.tamelyte@samsung.com)

**Televizorius interjere: kaip suderinti dydį, funkciją ir estetiką? Dizainerės Monikos Noreikienės patarimai**

**Nors televizorius išlieka neatsiejama šiuolaikinių namų dalimi, jo vaidmuo interjere subtiliai transformuojasi. Anksčiau buvęs pagrindiniu svetainės akcentu, šiandien jis vis dažniau tampa harmoningai įkomponuota interjero detale. Interjero dizainerė Monika Noreikienė dalijasi profesionaliais patarimais, kaip išsirinkti tinkamą televizorių ir integruoti jį į namų erdvę taip, kad jis ne dominuotų, o natūraliai papildytų namų estetiką.**

**Vietos planavimas: kada ir kodėl tai svarbu?**

Nors televizorius išlieka vienu dažniausiai naudojamų įrenginių namuose, šiuolaikiniame interjere prioritetas teikiamas jo organiškai integracijai. Siekiama, kad jis ne tik atliktų savo funkciją, bet ir subtiliai įsilietų į aplinką, praturtindamas ją vizualiai.

„Televizorius neturi būti tik funkcionalus buities objektas. Jei apie jį pagalvojama dar planuojant interjerą, jis gali tapti stilinga ir organiška namų dalimi“, – sako interjero dizainerė Monika Noreikienė.

Pasak dizainerės, televizorius gali puikiai „suskambėti“ su likusiu interjeru, jei derinamos spalvos, formos, žiūrėjimo kampas ir net medžiagiškumas. Tačiau tą svarbu planuoti iš anksto. Ji pastebi, kad dažnai žmonės į naujus namus atsiveža senus televizorius arba impulsyviai įsigyja pigiausius modelius, neįvertindami jų vizualinio poveikio.

„Tai – dažna klaida. Lygiai taip pat, kaip virtuvėje renkatės šaldytuvą, atitinkantį jūsų poreikius ir derantį prie baldų, taip ir televizorius turėtų būti pritaikytas prie konkretaus interjero dizaino“, – aiškina M. Noreikienė.

**Įkomponavimo būdai: ką renkasi šiuolaikiniai interjerai?**

Šiuolaikiniame interjere vyrauja tendencija televizorių integruoti kuo subtiliau, paverčiant jį subalansuota aplinkos dalimi. Vienas populiariausių sprendimų – įleisti į specialiai suprojektuotą sienos nišą. „Tokiu būdu sukuriamas vientisos plokštumos efektas, kai ekranas tampa tarsi sienos dalimi“, – paaiškina dizainerė Miglė Noreikienė.

Kitas dažnai pasirenkamas metodas – televizoriaus montavimas ant dekoratyvinės plokštės, kurios spalva ir tekstūra darniai dera su baldais ar sienų apdaila. Tai padeda išlaikyti vizualų tęstinumą, o pats įrenginys natūraliai įsilieja į bendrą dizaino kompoziciją.

„Tam tikrose situacijose idealiai tinka sprendimai, leidžiantys visiškai paslėpti televizorių. Pavyzdžiui, uždaromos spintos ar slankiojančios plokštės yra ypač praktiškos daugiafunkcinėse erdvėse, tokiose kaip svetainė su valgomuoju ar darbo zona. Toks sprendimas padeda išlaikyti estetinę tvarką ir vizualiai neperkrauti aplinkos“, – pasakoja dizainerė.

Dar vienas inovatyvus pasirinkimas – dizaino ir technologijų sinergija. „The Frame“ tipo televizoriai peržengia įprasto ekrano ribas, leisdami jam virsti meno kūriniu. Kai televizorius išjungtas, įsijungia „Art Mode“ režimas, kuriame galima rodyti žinomų galerijų paveikslus, fotografijas ar asmenines nuotraukas. „Samsung Art Store“ galerijoje naudotojai gali rinktis iš tūkstančių kūrinių, paverčiančių televizorių išskirtiniu interjero akcentu. Išskirtinumo suteikia ir galimybė išsirinkti prie interjero derantį, jums patinkančios spalvos rėmelį.

„Tokie sprendimai leidžia technologijas integruoti ne tik funkcionaliai, bet ir estetiškai patraukliai, – sako M. Noreikienė. – Be to, šiuolaikiniuose interjeruose dominuojančios švarios linijos ir ramios spalvos, būdingos minimalistiniam ar „japandi“ stiliui, puikiai dera su tinkamai parinktu ir įkomponuotu televizoriumi“.

**Tinkamo dydžio pasirinkimas – estetikos ir funkcionalumo balansas**

Renkantis televizorių, itin svarbu įvertinti ne tik estetiką, bet ir patalpos proporcijas bei žiūrėjimo komfortą. „Nieko nėra blogiau už per didelį televizorių mažoje erdvėje arba per mažą – didelėje svetainėje. Tai išbalansuoja visą kambario proporciją“, – teigia interjero dizainerė.

Pasak jos, svarbu atsižvelgti ne tik į įstrižainę, bet ir į žiūrėjimo kampą, televizoriaus aukštį bei ekrano matomumą iš įvairių sėdėjimo vietų. Optimaliausia šiuos aspektus planuoti dar interjero projektavimo etape – naudojant specialias vizualizacijos programas galima tiksliai apskaičiuoti geriausią vietą įrenginiui.

Naujieji „Samsung“ OLED ir „Neo QLED“ televizorių modeliai pasižymi plačiu dydžių spektru – nuo 50 ar 55 colių modelių, tinkančių mažesnėms erdvėms, iki 85 ar net 98 colių ekranų, sukurtų namų kino teatrams. Tokia įvairovė leidžia lengvai priderinti televizorių prie individualių erdvės poreikių, išsaugant tiek vizualinę, tiek ergonominę harmoniją.

„50 colių ekranai puikiai tinka butams ar siauresnėms erdvėms, kur atstumas iki televizoriaus siekia apie 2-2,5 metro. 65 colių modeliai rekomenduojami, kai žiūrėjimo atstumas siekia maždaug 3 metrus, o 75-85 colių ekranai idealiai tinka, jei tarp žiūrėjimo taško ir ekrano yra 3,5 metro ar daugiau“, – pataria M. Noreikienė.

**Vaizdo kokybė ir akių komfortas**

Renkantis televizorių būtina atsižvelgti ir į vaizdo kokybę bei poveikį regėjimui. Ilgalaikis žiūrėjimas į per didelį ekraną iš arti gali sukelti akių nuovargį, diskomfortą ir netgi ilgainiui pakenkti regėjimui. Todėl kruopštus ekrano dydžio, technologinių savybių ir žiūrėjimo sąlygų įvertinimas yra būtinas.

Naujos kartos „Samsung Neo QLED“ televizoriai su „Quantum Dot“ technologija užtikrina itin tikslų spalvų atkūrimą, ryškumą ir aukštą kontrasto lygį, o kartu padeda apsaugoti akis. Net ir ilgesnio žiūrėjimo metu ar esant prastam apšvietimui, toks ekranas mažiau vargina regėjimą. Be to, integruotas akių komforto režimas automatiškai prisitaiko prie aplinkos apšvietimo intensyvumo ir sumažina mėlynos šviesos emisiją. Ši funkcija ypač vertinga vakarais, kai norisi atsipalaiduoti be papildomos įtampos akims.